Document ID: 31992R1264

ΚΑΝΟΝΙΣΜΟΣ (ΕΟΚ) αριθ. 1264/92 ΤΗΣ ΕΠΙΤΡΟΠΗΣ της 18ης Μαΐου 1992 για την τροποποίηση του κανονισμού (ΕΟΚ) αριθ. 429/90 για τη χορήγηση με διαγωνισμό ενισχύσεως στο συμπυκνωμένο βούτυρο που προορίζεται για την άμεση κατανάλωση στην Κοινότητα και του κανονισμού (ΕΟΚ) αριθ. 3143/85 για τη διάθεση σε μειωμένη τιμή του βουτύρου παρεμβάσεως που προορίζεται για την άμεση κατανάλωση με τη μορφή συμπυκνωμένου βουτύρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 816/92 (2), και ιδίως το άρθρο 6 παράγραφος 7 και το άρθρο 7α παράγραφος 3,
Εκτιμώντας:
ότι ο κανονισμός (ΕΟΚ) αριθ. 429/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3301/90 (4), και ο κανονισμός (ΕΟΚ) αριθ. 3143/85 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3683/91 (6), περιλαμβάνουν ανάλογες διατάξεις όσον αφορά τη σήμανση και τη συσκευασία του συμπυκνωμένου βουτύρου που προορίζεται για την άμεση κατανάλωση στην Κοινότητα- ότι πρέπει να συμπληρωθούν και να εναρμονισθούν οι ενδείξεις που αναφέρονται στους εν λόγω κανονισμούς προκειμένου να ληφθούν υπόψη οι εμπορικές ονομασίες που υπάρχουν στα κράτη μέλη επ' αυτού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο άρθρο 10 παράγραφος 3 του κανονισμού (ΕΟΚ) αριθ. 429/90, η τρίτη περίπτωση αντικαθίσταται από το ακόλουθο κείμενο:
"- "Butterfett - Verordnung (EWG) Nr. 429/90" oder "Butterkonzentrat - Verordnung (EWG) Nr. 429/90" oder "Butterschmalz - Verordnung (EWG) Nr. 429/90 .
2. Στο άρθρο 5 παράγραφος 4 δεύτερη περίπτωση του κανονισμού (ΕΟΚ) αριθ. 3143/85, προστίθενται οι όροι: "ή "Butterschmalz .
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαΐου 1992.

Labels: 3
17